# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rhaglen Bwndel Babi – diweddariad ar gynnydd** |
| **DYDDIAD** | **11 Mawrth 2024** |
| **GAN** | **Julie Morgan AS, y Dirprwy Weinidog Gwasanaethau Cymdeithasol** |

Mae cynnig Bwndel i fwy o deuluoedd ledled Cymru yn parhau i fod yn flaenoriaeth i Lywodraeth Cymru ac yn ymrwymiad yn y Rhaglen Lywodraethu.

Gan fod costau byw yn parhau i fod yn uchel, mae llawer o deuluoedd yn dal i wynebu anawsterau wrth dalu am hanfodion y cartref, fel bwyd a gwres. Bydd darparu Bwndel ar sail targedu ardaloedd daearyddol yn lleihau'r pwysau ariannol y mae teuluoedd yn eu wynebu yn rhai o ardaloedd mwyaf difreintiedig Cymru.

Bydd y Bwndel yn cynnwys eitemau fel blanced a dillad cynnes, yn ogystal â gwybodaeth ddefnyddiol ynghylch lle i gael cymorth a chefnogaeth bellach. Bydd cael Bwndel yn sicrhau y bydd gan deuluoedd y nwyddau sy'n hanfodol ar gyfer rhoi'r dechrau gorau posibl mewn bywyd i'w plentyn.

Gan fod cyllidebau ar gyfer 2024-25 wedi'u cadarnhau erbyn hyn, bydd camau'n cael eu cymryd i lunio rhaglen wedi'i thargedu'n ddaearyddol gan elwa ar y gwersi a ddysgwyd o'r adroddiad [gwerthuso](https://www.llyw.cymru/sites/default/files/statistics-and-research/2021-03/gwerthusiad-or-rhaglen-beilot-bwndeli-babi.pdf) a gyhoeddwyd a'r [ymchwil cwmpasu](https://www.llyw.cymru/sites/default/files/statistics-and-research/2023-04/ymchwil-cwmpasu-i-lywior-gwaith-o-gyflwyno-bwndeli-babi-yn-genedlaethol-yng-nghymru_0.pdf). Bydd y rhaglen yn cael ei hysbysebu drwy GwerthwchiGymru.

Rwy'n edrych ymlaen at roi diweddariad pellach ichi ar ddatblygiad y rhaglen a darparu rhagor o fanylion am y broses gofrestru, maes o law.